
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 3 

12 Ιανουάριου 2001 


ΑΠΟΦΑΣΕΙΣ 

Αριθ. 1115943/11209/Β0010 

Καθορισμός ορίων αιγιαλού και παραλίας στη θέση «Κα- 
στελλάκια» Ποιήσσες, νήσου Κέας. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας» όπως τροποποι¬ 
ήθηκε και συμπληρώθηκε με τις διατάξεις του άρθρου 13 
τουΝ. 1078/1980 και του άρθρου 23 του Ν. 1337/1983. 

2. Τις διατάξεις του Ν. 3200/55 «περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σή¬ 
μερα με τα Ν.Δ. 532/79, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

3. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περίτου τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λπ.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού και θέσεων αμμοληψίας». 

6. Την υπ’ αριθμ. 1078204/927/0006Α/6.8.1992 κοινή υ¬ 
πουργική απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού και θέσεων αμμοληψίας. 

7. Τις διατάξεις του άρθρου 19 παράγραφος 5 Α.Ν. 
2344/95, του άρθρου 52παρ. 6 Ν. 2218/94, του άρθρου 4 
παρ. 7 του Ν. 2240/94, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περιφερειακό Δ/ντή, σε 
συνδυασμό με αυτές του άρθρου Μπαρ. 2 του Ν. 2399/96 
με τις οποίες προβλέπεται η κατάργηση των θέσεων των 
Περιφερειακών Δ/ντών, οι αρμοδιότητες πλέον του οποί¬ 
ου περιήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περιφερειακό Δ/ντή. 

8. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ιδίου άρθρου του Ν. 2503/97 
«Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις» (ΦΕΚ 107/Α), σύμφωνα με τις οποίες οι Περιφε¬ 


ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας, δεν υπήχθησαν στην ενιαία οργανική μονάδα 
της Περιφέρειας, ούτε καταργήθηκαν, αλλά αποτελούν 
από 1.9.1997, Υπηρεσίεςτου Υπουργείου Οικονομικών. 

9. Την 1043053/483/Α0006/9.5.2000 απόφαση Υφυ¬ 
πουργού Οικονομικών «περί μεταβίβασης αρμοδιοτήτων 
στο Γεν. Γ ραμματέα, στους Γ εν. Διευθυντές κ.λ.π.». 

10. Την από 24.6.2000 έκθεση της κατά το άρθρο 100 
Π.Δ. 284/88 αρμόδιας Επιτροπής καθορισμού ορίων αι- 
γιαλού και παραλίας για τον καθορισμό ορίων αιγιαλού 
και δημιουργία ζώνης παραλίας στη θέση «Καστελλάκια» 
Ποιήσσες, νήσου Κέας. 

11. Το από Μάιο 2000 τοπογραφικό διάγραμμα, κλίμα¬ 
κας 1:500 σε μία πινακίδα, το οποίο συντάχθηκε από τον 
Διονύσιο Κ. Θεοδωρόπουλο, Πολιτικό Μηχανικό, ελέγ¬ 
χθηκε για την ακρίβεια της αποτύπωσης την 24.6.2000 α¬ 
πό τον Γεώργιο Αβραάμ, Τοπογράφο Μηχανικό της Κτη¬ 
ματικής Υπηρεσίας Κυκλάδων και θεωρήθηκε την ίδια η¬ 
μερομηνία από τον ίδιο. 

12. Το υπ’ αριθμ. Φ.544.5/692/00/Σ. 1268/29.9.2000 έγ¬ 
γραφο του ΓΕΝ, αποφασίζουμε: 

Επικυρώνουμε την από 24.6.2000 έκθεση της κατά το 
άρθρο 100 Π.Δ. 284/88 αρμόδιας Επιτροπής περί χάρα¬ 
ξης των ορίων αιγιαλού και δημιουργία ζώνης παραλίας 
στη θέση «Καστελλάκια» Ποίησες, νήσου Κέας, καθώς ε¬ 
πίσης και το από Μάιο 2000 τοπογραφικό διάγραμμα κλί¬ 
μακας 1:500 σε μια πινακίδα το οποίο συντάχθηκε από τον 
Διονύσιο Κ. θεοδωρόπουλο Πολιτικό Μηχανικό, ελέγχθη¬ 
κε για την ακρίβεια της αποτύπωσης την 24.6.2000 από 
τον Γεώργιο Αβραάμ και θεωρήθηκε την ίδια ημερομηνία 
από τον ίδιο. 

Στο τοπογραφικό αυτό διάγραμμα καθορίσθηκε η οριο- 
γραμμή του αιγιαλού με κόκκινη συνεχή πολυγωνική 
γραμμή, με στοιχεία 1,2,3.47,48. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία Γ, 2’, 3’.47’, 48’. 

Καθορίζεται ζώνη παραλίας πλάτους 10μ. διότι δεν εξυ- 
πηρεούνται οι σκοποί του άρθρου 7 παρ. 1 του Α.Ν. 
2344/1940. 

Παλαιός αιγιαλός δεν υφίσταται. 

Η παρούσα απόφαση με την έκθεση της επιτροπής και 

το τοπογραφικό διάγραμμα να δημοσιευθούν στην Εφη¬ 
μερίδα της Κυβερνήσεως. 

Αθήνα, 29 Δεκεμβρίου 2000 

Με εντολή Υφυπουργού 
Ο Γενικός Διευθυντής Δημ. Περιουσίας 
και Εθνικών Κληροδοτημάτων 
ΣΠ. I. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ 
ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 100 Π.Δ. 284/88) 

Για τον καθορισμό των ορίωντου αιγιαλού που γίνεται για 
πρώτη φορά στη θέση «Καστελλάκια» Ποιήσσες νή¬ 
σου Κέας. 

Στην Κέα, σήμερα 24.6.2000, οι υπογεγραμμένοι: 

1. ΣΤΕΛΙΟΣ ΣΕΖΕΝΙΑΣ, Προϊστάμενος της Κτηματικής 
Υπηρεσίας του Νομού Κυκλάδων, ως Πρόεδρος 

2. ΑΒΡΑΑΜ ΓΕΩΡΓΙΟΣ, Τοπογράφος Μηχανικός της 
Κτηματικής Υπηρεσίας Κυκλάδων, ως μέλος 

3. ΚΟΥΤΣΟΥΚΟΣ Α., Λιμενάρχης Κέας, 

ως μέλος αποτελούντες την επιτροπή καθορισμού των 
ορίωντου αιγιαλού δυνάμει του άρθρου 100 Π.Δ. 284/88 
αυτής μεταβήκαμε επί τόπου στην προαναφερθείσα πε¬ 
ριοχή καιλαβόντες υπ’ όψη: 

1. Την αίτηση του Πάνου Πανόπουλου για καθορισμό 
των ορίων του αιγιαλού και της παραλίας στη συγκεκρι¬ 
μένη θέση. 

2. Το από Μάϊο 2000 τοπογραφικό και υψομετρικό διά¬ 
γραμμα το οποίο συντάχθηκε από τον Διονύσιο Κ. Θεο- 
δωρόπουλο, Πολ. Μηχ/κό σε μία πινακίδα σε κλίμακα 
1:500, ελέγχθηκε για την ακρίβεια της αποτύπωσης την 
24.6.2000 από τον Γεώργιο Αβραάμ, Τοπ. Μηχ/κό της Κτη¬ 


ματικής Υπηρεσίας Κυκλάδων και θεωρήθηκε την ίδια η¬ 
μερομηνία από τον ίδιο,. 

3. Τις διατάξεις του Ν. 1337/83 και του Α.Ν. 2344/40 ό¬ 
πως αυτός τροποποιήθηκε ως και την προς αυτόν Δικα¬ 
στηριακή και Διοικητική Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηρός 
και λοιπών συναφών στοιχείων, δηλαδή: 

α) Πρόκειται για βραχώδη περιοχή με την κλίση του ε¬ 
δάφους να κυμαίνεται μεταξύ 30% και 70%. 

β) Η ακτή είναι βραχώδης στο μεγαλύτερο εύρος της, ε¬ 
κτός από δύο μικρές αμμώδεις παραλίες, η μία εκ των ο¬ 
ποίων βρίσκεται βορειοανατολικά της περιοχής με κλίση 
4% περίπου και η άλλη νοτιοανατολικά της περιοχής με 
κλίση 12% περίπου. 

γ) Το ανάπτυγμα του πελάγους αρχίζει σε απόσταση 
500 μέτρων από την ακτογραμμή. 

δ) Η περιοχή επηρεάζεται από ανέμους δυτικών-βορει- 
οδυτικών διευθύνσεων, αποφασίζει: 

1. Καθορίζει επί του ανωτέρω τοπογραφικού διαγράμ¬ 
ματος: 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή και στοιχεία 1,2,3.47, 48. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή και στοιχεία Γ, 2', 3'.. 47', 48'. 

2. Καθορίζει ζώνη παραλίας πλάτους 10 μ. διότι δεν ε¬ 
ξυπηρετούνται οι σκοποί του άρθρου 7 παρ. 1 του Α.Ν. 
2344/40. 

3. Αποφαίνεται ότι δεν υφίσταται παλαιός αιγιαλός. 

Η Επιτροπή 

Ο Πρόεδρος 
ΣΤΕΛΙΟΣ ΣΕΖΕΝΙΑΣ 

Τα Μέλη 

ΓΕΩΡΓΙΟΣ ΑΒΡΑΑΜ -ΑΝΑΣΤ. ΚΟΥΤΣΟΥΚΟΣ 

